Waray-Waray News: Bulig han mga Mayor han mga ciudad ha pagkontra ha pankalibotan nga krisis ha ekonomiya, ginhangyo ni PGMA
Manila (PNA) (20 February) -- Dida han Miyerkoles nga adlaw, hi Presidente Gloria Macapagal Arroyo an nanawagan ha mga Mayor han mga Ciudad, nga makig-urosa ngan magburublig ha pag atubang pagsulbar hiton pankalibotan nga krisis ha ekonomiya nga nakahatag hin kataragman ha mga katawhan ha bug-os nga kalibutan.
Han iya pagyakan dida han 2nd National Convention of the League of Cities in the Philippines (LCP) didto ha Edsa Shangrila Hotel, Mandaluyong City, an Presidente nagsiring nga yana an tama nga panahon nga an nacional ug lokal nga mga lider an magka-urusa hin panuyo nga mabaton ini nga panhitabo pan ekonomiya ha bug-os nga kalibotan.
"Amo ini an krisis nga 2/3 nga lugar han at kalibutan an naapektuhan, pero an Pilipinas an diri pa upod hini nga 2/3 nga mga nasud, salit angay la kita mag-urusa pagpanalipod nga diri ini mahinabo ha aton nasod an sugad nga krisis ha mga katawhan Pilipino", an pahayag ni Presidente.
Ha paggi-os hini, an Presidente nagpahamtang ha mga lokal nga mga Mayores nga diri pasibay-an nga umabot an sugad hini nga panhinabo nga krisis nga gin-aabat han iba nga lugar han kalibotan.
Ginkilala niya an mga ginbuhat ngan mga buruhaton han LCP para makabulig han nasod ngan para maginmabaskog ngan mabasog.
Ha pakig-usa han lokal nga pamalakat, an Presidente nagsiring nga an gobyerno an nakahimo pag establisar hin pundo para ha edukasyon, inprastraktura, ngan 'healthcare' ngan iba pa nga mga serbisyo ha sociedad.
"Ha pagtindog hin madig-on ngan mabaskog nga pamuno-an o "strong republic" an usa nga dako nga responsabilidad ha ngatanan nga mga aspeto, an pagpamuno han gobyerno", an Presidente nagsiring dida han iya pasasalamat ha mga Mayor han Ciudad "ha pagpasimuno o paghimo hin pitad para ha maupay ngan seryoso nga pama-agi am nagpapadukwag han ekonomiya".
Gintagan niya hin pasidungog an lokal nga pamalakat ha pagpakita nira han hul-os nga tinguha ma implementar an kaupayan han ekonomiya nga pareho han pag-atiman nga diri magka-ada hin krisis o kakurian sugad dida han panahon nga nagkaada han sakit nga SARs, avian flu ngan iba pa nga dirudilain nga mga hinabo ug kalamidad.
An pinaka importante nga an Presidente naghatag hin pasidungog han LCP han ira paghimo hin mga pitad para mas masayon ig-implementar an pag-ulsa han ekonomiya ha kada tagsa nga ciudad.
Iya gihap ginsiring nga an pagkuha han permiso ug lisensya para pan negosyo ha usa kapama-agi, amo an 'one-stop-shop', gintagan hin duon nga an mas masayon nga mga pamaagi.
"Amo ini kay ano nga an Pilipinas naisangyaw nga maupay nga pagbutangan hin mga negosyo, nga an mga tawo an amo gud an nakakabenrpisyo hini, ha pagnegosyo o ha panarabahoan" an kan Presidente pagsiring.
"Ha usa pa nga bahin, ginpahamatang ni Presidente nga an pakig-usa han kapulungan han Metro Manila Mayors an " usa katu-od nga paninguha ngan paglarang" nga naghihingita para maibanan an "red tape" ngan maibanan an garastohon ha pagtindog han negosyo ha mga dagko nga mga ciudad.
Ha panguna han DILG Secretary Ronaldo Puno, DTI Secretary Peter Favila ngan han LCP Presidente Mayor Benjamin Abalos Jr. han Mandaluyong City, an mga Mayor han kada ciudad nagpresentar ha kan Presidente han ira gin pirmahan nga mga sarabot para mapadukwag an negosyo han kada ciudad ha pamaagi nga simple ug parapreho nga pagsunod o pagtinguha hin masayon nga pagkuha hin lisensya ha negosyo labi na ha mga bag-o nga magneregosyo.
Ha kabug-usan, an Presidente nagsaysay ha mga lokal nga mga Mayor nga igpadayon nira an ira maupay nga mga tinguha para makab-ot han Pilipinas magin- siyahan ha kaangayan nga dungog para ha mga tidaraun pa nga 20 anyos. (PIA-8/DMS) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn